runetrust/blame-folketinget-dk huggingface dataset:
Kim Edberg Andersen (NB), 2023-11-03:
Tak for det.
Så det er tæt på, at det er 50 pct. Men fred være med det.
Skal jeg forstå det sådan, at Danmarksdemokraterne til enhver tid går ned i salen og altid overholder de regler, som andre partier, et flertal, har gennemført, bare fordi de har haft et flertal til at gøre det?
For det er jo det, ordføreren står og siger.
Vi ved alle sammen faktuelt, at vi har kæmpe problemer med mennesker, vi har givet statsborgerskab, og som vi ikke kan komme af med.
Der har jeg hørt Danmarksdemokraterne være på linje med mig selv – man har stået og bakket op i forhold til de her tåbelige sager med en masse udvisninger sådan på skrømt osv., og vi har snakket om, at folk ikke bliver hjemsendt.
Og der har Danmarksdemokraterne også altid været enige.
Men her, når det kommer til statsborgerskab, så mener Danmarksdemokraterne, at der følger vi reglerne og giver den her lykønskning til dem, der har fået det.
Og det er en stor ting at få et statsborgerskab, men er det Danmarksdemokraternes mening, at det er vigtigere, at vi tager risikoen og giver endnu flere antisemitter statsborgerskab, end at vi siger til folk, at så stor en forskel er der ikke på permanent ophold og statsborgerskab?
Kristian Bøgsted (DD), 2023-11-03:
Jeg vil sige, at nu stemmer vi gult til det forslag her.
Der er rigtig mange fra nordiske og vestlige lande og asiatiske lande med.
Så bare at sige, at fordi man stemmer for et lovforslag, er man med til at rykke det, er en præmis, jeg ikke køber.
Jeg kan også godt se, hvor folk kommer fra.
Mette Thiesen (DF), 2023-11-03:
Tusind tak.
Det, vi i hvert fald kan udlede af den her samtale, er, at Danmarksdemokraterne går ind for den politiske dovenskab, som jo har bredt sig, desværre, i hele Folketinget, undtagen til Dansk Folkeparti og også Nye Borgerlige, altså at man bare laver det her store bunkebryllup ud fra nogle objektive krav.
Det er i hvert fald slået fast.
Jeg kunne godt tænke mig at høre: I 2015 fremsatte daværende udlændinge- og integrationsminister, fru Inger Støjberg, som i dag er leder af Danmarksdemokraterne, et lovforslag, hvor hun gav statsborgerskab til en somalisk voldtægtsforbryder; en mand, der solgte sin 12-årige datter, sit lille barn, på et sexmarked til en 70-årig mand.
Er Danmarksdemokraterne parat til at tage konsekvensen af den dårlige beslutning og fratage den her mand hans statsborgerskab – ja eller nej?
Mohammad Rona (M), 2023-11-03:
Jeg ved i hvert fald, at i gamle dage, altså dengang vi fik statsborgerskab i 1996, var det jo faktisk sådan, at man kom op til den lokale politimester og havde en dialog med vedkommende om vind og vejr, skulle jeg til at sige, men om, hvad man vil i Danmark, hvorfor man er her, hvad fremtidsmulighederne er, hvad ens børn skal lave osv. osv. Sådan en type model, og det vil jeg også gerne være ærlig og sige, synes jeg faktisk er langt, langt mere spændende, end at man skal udfylde noget i en eller anden indfødsretsprøve, som man alligevel får en facitliste til.
Så det skal hellere være sådan en type model end en indfødsretsprøve, som efter min mening ikke giver mening.
Altså, det er jo sådan, at når vi er færdige med førstebehandlingen her, bliver alle navnene her PET-godkendt endnu en gang.
Så der er sådan set ret god kontrol med den del af det.
Så er det jo rigtigt nok, at der er enkelte, der er faldet igennem osv., og dem er vi forhåbentlig sådan set også obs på.
Men den kontrol, der er i dag i forhold til den måde, man får statsborgerskab på, er jo sådan set fin.
Nick Zimmermann (DF), 2023-11-03:
Ordføreren aner jo ikke, hvem man giver statsborgerskab; man har ingen anelse om det overhovedet.
Mange af dem er formodentlig dybt radikaliserede muslimer, der overhovedet ikke vil bidrage med noget som helst positivt til Danmark, præcis ligesom vi har set igennem den sidste lange årrække.
Igennem 40 år har dumme politikere uddelt statsborgerskaber til højre og venstre, og det er så danskerne, der må leve med konsekvensen i dag.
Så jeg kunne da godt tænke mig at prøve at spørge ordføreren, om ordføreren vil tage et personligt ansvar for dem, man nu er parat til at give statsborgerskab, hvis de skulle begå noget kriminelt, efter de har erhvervet sig det danske statsborgerskab.
Mohammad Rona (M), 2023-11-03:
Altså, det der med at smide om sig med statsborgerskab tror jeg ikke vi gør.
Når jeg kigger inde på Danmarks Statistik, kan jeg jo se, at dengang Dansk Folkeparti havde deres storhedstid, har man uddelt statsborgerskab i 2004 til 15.000, i 2015 til 10.000 og i 2006 til 7.500.
Dengang sad statsborgerskab, det rødbedefarvede pas, ret løst.
Det gør det ikke i dag.
Vi uddeler 4.000-5.000 statsborgerskaber i dag.
Mette Thiesen (DF), 2023-11-03:
Det kan ordføreren få lov at svare på om lidt.
Jeg er bare nødt til at sige, undskyld mit franske: Hvor er det dog vattet!
Man er ked af det.
Man er ærgerlig.
Ved du hvad: De jøder, der ikke kan gå med kalot på gader og stræder, de jøder, som skal frygte for deres liv i Danmark, fordi naive politikere har smidt om sig med danske statsborgerskaber og ikke er deres opgave voksen nok til at ville fratage folk statsborgerskabet igen, når de åbenlyst billiger, at jøder bliver udraderet, hjælper det altså ikke noget at være ked af det og være ærgerlig.
Kun handling hjælper.
Vil ordføreren, vil regeringen handle på det her – ja eller nej?
Mohammad Rona (M), 2023-11-03:
Jeg vil være ærlig og sige, at jeg bliver enormt ked af det, og det rører mig også personligt, når jeg kan se, at folk med dansk statsborgerskab går rundt i gaderne og tiljubler – det har man jo også set – det, som Hamas gjorde den 7. oktober.
Det rører mig personligt, fordi jeg selv har kæmpet mange år med at prøve at være en god borger og gøre alt det rigtige osv. Så det er naturligvis ærgerligt, at der er nogle af de her typer derude, som har en anden holdning i forhold til den del af det.
Det kan godt være, at fru Mette Thiesen har ret i, at et par af dem måske ikke skulle have haft dansk statsborgerskab, men det har de jo i dag, og det er jo, fordi de krav, vi havde i 1990'erne, var enormt lempelige i forhold til i dag.
Mette Thiesen (DF), 2023-11-03:
Tak for talen.
Nej, man har en ladeport i forhold til det her, for det er jo fuldstændig rigtigt, som der er blevet sagt tidligere i debatten, at alle de folketingsmedlemmer herinde, som sidder og stemmer for det her lovforslag, stemmer i blinde.
Det er politisk dovenskab.
Jeg kunne godt tænke mig at spørge ordføreren til det, vi har set, siden det islamistiske terrorangreb på Israel fra Hamas' side, det, vi har set i gader og stræder med mennesker, som billiger terror – nogle af dem har endda fået tildelt dansk statsborgerskab.
: Mener ordføreren ikke, at det netop beviser, at der er blevet uddelt alt for mange statsborgerskaber til alt for mange, der aldrig burde have haft det?
2: Vil ordføreren sætte sig i spidsen for sammen med regeringen, at man tager statsborgerskabet fra dem, som åbenlyst aldrig burde have haft det?
Mohammad Rona (M), 2023-11-03:
Tak for det.
Tak for ordet.
Jeg har i min relativt korte tid som folketingsmedlem allerede stået på talerstolen en del gange, og nogle gange husker man naturligvis bedre end andre.
Det gælder særlig de gange, hvor man har haft æren af at meddele indfødsret til de mennesker, der har kæmpet for at blive danske statsborgere.
For det er en kamp, og det er en kæmpe forløsning, når det lykkes.
Det oplevede jeg selv som barn, og for nylig oplevede jeg det igennem øjnene og smilene på de mennesker, der kom til statsborgerskabsdagen her på Christiansborg.
Det var en glædens dag, og derfor er jeg også glad for, at vi igen får æren af at tildele mere end 2.000 medborgere dansk statsborgerskab – mennesker, der har levet op til de krav, vi har stillet, mennesker, der har vist, at de vil Danmark.
Det skal ikke være for nemt at få dansk statsborgerskab, og det er det heller ikke, men vi skal også anerkende, når det lykkes, for det betyder noget at blive anerkendt.
Det ved jeg.
Derfor vil jeg også blot ønske de mennesker, som er på dette lovforslag, et stort tillykke.
Tak for ordet.
Mads Fuglede (V), 2023-11-03:
Jeg tror, at det, som hr. Kim Edberg Andersen ikke får sagt direkte her – det kan godt være, at jeg misforstår det – er, at der er for mange, som bakker op om et syn på samfundet, man finder i politisk islam, og som er helt i strid med vores syn på samfundet.
Og jeg har lige stået og sagt, at jeg er fuldstændig enig i, at man tidligere har været alt for ligeglad med det her.
Men den eneste vej til at blive bedre til at finde ud af, hvilke værdier folk har, er at tage en samtale med folk, og da vi stillede op til den debat blandt forligspartierne bag aftalen sidst, var Nye Borgerlige nogle af de første ude ad døren.
Vi nåede aldrig nogen sinde at sætte os ned og kæmpe for, at man laver individuelle samtaler med folk, sådan at det var en del af indfødsretsprøven, for Nye Borgerlige var gået.
Kim Edberg Andersen (NB), 2023-11-03:
Så bliver jeg bare nødt til at sige til ordføreren, at han ikke behøver være i tvivl om, hvorvidt vi har ramt den rigtigt, for det har vi ikke – ikke i nærheden.
Og det viser den seneste tid her i de københavnske gader vel med al tydelighed, altså at man ikke har ramt den rigtigt.
Vi har givet tusindvis af statsborgerskaber ud tidligere, hvor vi ikke har ramt den rigtigt.
Og så kan vi stå og klappe os selv på ryggen og sige, at vi har strammet og strammet, men vi har tilsyneladende ikke strammet nok.
Så er det rigtigt, at i Nye Borgerlige er vi i stand til at se, at hvis fejlen har været så stor tidligere og vi endnu ikke har fundet ud af, hvordan vi løser den, så er det nok bedre at lade være med at give statsborgerskaber ud.
Det er fuldstændig korrekt.
Der er vi i Nye Borgerlige ikke så bekymret for ligesom at sige, at vi gør noget forkert, og lad os nu lave en ordentlig regel, inden vi bliver ved med at dele ud.
For virkeligheden er, som den tidligere ordfører også sagde: Vi aner jo dybest set ikke, om vi rammer rigtigt den her gang.
Vil ordføreren garantere, at vi rammer rigtigt den her gang?
Mads Fuglede (V), 2023-11-03:
Kan man komme i en situation, hvor man kan sige til sig selv med god samvittighed, at der aldrig vil være nogen, der får dansk statsborgerskab, som bryder de regler , vi har som samfund?
Det er så det, som Nye Borgerlige synes er en fornuftig platform at stå på.
Det synes vi ikke i Venstre.
Jeg synes, at man skal have mulighed for at blive statsborger i det her samfund.
Jeg kender mange, mange mennesker, også personligt, som er mere danske end mange danskere, jeg kender, når det gælder om at omfavne de værdier, vi har i det her samfund.
Der skal være en adgang til at blive statsborger i det her samfund.
Har vi tidligere givet alt for mange statsborgerskaber til mennesker, der aldrig skulle have haft statsborgerskab, i det her land?
Derfor har jeg tidligere været en del af en regering, som har strammet lovgivningen på det her område så mange gange, at jeg ikke kan tælle det længere, fordi det var vigtigt at sørge for, at adgangen til det danske samfund ikke er en selvfølge.
Det må være udgangspunktet for enhver statsborgerskabsproces.
Kim Edberg Andersen (NB), 2023-11-03:
Tak for det.
Det bliver hurtigt sådan noget med at kaste med mudder.
Men Venstre holder stædigt fast i det.
Vi har nogle objektive regler, men vi ved jo godt, at det egentlig er subjektivitet, der er behov for, i forhold til hvordan folk er inderst inde.
Men vi sætter objektive regler op, fordi man mener, at det naturligvis skal være en menneskeret at få dansk statsborgerskab, og der er jeg bare nødt til at sige, at i Nye Borgerlige mener vi ikke, det er en menneskeret at få et dansk statsborgerskab, som udgangspunkt.
Jeg tror heller ikke, at grundlovens bestemmelse er tænkt sådan, for der skulle vi stemme for hver enkelt.
Det har vi gjort, fordi vi har sat objektive regler op.
Så er mit spørgsmål til ordføreren: Er ordføreren uenig med mig fra Nye Borgerlige i, at den seneste tids hændelser har vist, at vi da i hvert fald faktuelt har givet statsborgerskaber ud til nogle mennesker, hvor vi rent faktisk nok nu ville ønske, at det havde vi ikke gjort, fordi det er ødelæggende for mange mennesker, som egentlig har fortjent at være en del af samfundet?
Men når vi har givet dem et dansk statsborgerskab, kan vi så sende dem hjem, hvis de bliver dømt nu her i forhold til nogle udtalelser og noget terrorlovgivning – mange af dem er jo sikkert tidligere statsløse – eller hvordan siger ordføreren at det er?
Nick Zimmermann (DF), 2023-11-03:
Det passer overhovedet ikke.
Der er jo i tusindvis af folk, der har erhvervet sig dansk statsborgerskab, der bagefter er ude at være kriminelle, skabe hverdagsterror for danskerne rundtomkring i alle vores gader og vores byer.
Der er masser, der gør det.
Det må være frygteligt at sidde ude i hele vores land som danskere og se herind på Borgen, hvordan dumme politikere nu endnu en gang er parat til at lade danskerne leve med konsekvenserne af en fuldstændig vanvittig udlændingepolitik.
Mohammad Rona (M), 2023-11-03:
Vi behandler i dag et lovforslag, hvor vi har 2.339 borgere, danske borgere, danske medborgere, som har fået dansk statsborgerskab, fordi de har levet op til de krav, der er.
Som jeg sagde før, er det sådan, at de her mennesker er blevet dobbelttjekket og bliver tjekket igen, efter førstebehandlingen er ovre.
Lars Boje Mathiesen (UFG), 2023-11-03:
Vi har også haft en stolt tradition for at passe på jøderne, og det gør vi heller ikke mere.
Så der er en lang række ting, vi har gjort i samfundet, som vi ikke gør længere.
Men jeg undrer mig over det her, for det system, man har stillet op, er jo et system, hvor man pr. automatik godkender folk, medmindre der er tale om noget kriminelt eller noget.
Men det er jo også objektive krav.
Så regeringen og de partier, som støtter det her, siger nu, at hvis man lever op til de her opstillede politiske krav, så bliver alle pr. automatik godkendt.
Mohammad Rona (M), 2023-11-03:
Jeg skal ikke kunne sige sådan hundrede procent, hvad baggrunden er for det.
Nej, jeg synes ikke, det er spild.
Jeg synes, det er helt fint, at man går ind og kigger på hver enkelt.
Det har man haft en stor tradition for i Danmark, og det synes jeg selvfølgelig man skal blive ved med at have.
Så det har jeg sådan set ikke rigtig nogen yderligere kommentarer til.
Lars Boje Mathiesen (UFG), 2023-11-03:
Der var noget, der slog mig, da ordføreren snakkede om det her med, om det er nogle mennesker, der lever op til de objektive krav, vi har sat op herinde, for at blive godkendt.
Synes ordføreren så egentlig talt ikke, at det er overflødigt, at man skal stemme på hver enkelt person?
På mange andre områder, når vi opsætter love, er der opsat nogle objektive kriterier, og når man lever op til dem, får man pr. automatik nogle rettigheder eller noget andet.
Sådan har vi det på en lang række områder, straffelovgivning og alle mulige andre lovgivninger, sociallovgivning og alt muligt andet.
Så kunne ordføreren sige, hvad årsagen så er til, at man har valgt på det her område at sige, at her skal det være hver enkelt person, som hvert enkelt medlem af Folketinget skal tage stilling til?
Reelt set samler man det sammen, men det er jo reelt set hvert enkelt menneske, man skal tage stilling til.
Hvorfor har man valgt det, når man nu har nogle objektive kriterier?
Er det så ikke bare spild og unødvendigt, at man skal tage stilling til hver enkelt person på den måde, ved at stemme?
Mohammad Rona (M), 2023-11-03:
Ja, hvis der kan blive flertal for det på en eller anden smart måde, kunne det godt være, men det kræver selvfølgelig også, at jeg har mine venner med fra V og S i sådan en type diskussion og dialog.
Men det er helt klart spændende.
Vi mangler faglærte, og der er rigtig mange, der springer uddannelse over og så arbejder i stedet for, og så mister vi noget af det her.
Helene Liliendahl Brydensholt (ALT), 2023-11-03:
Grunden til, jeg spørger, er, at ordføreren og jeg begge sidder i Indfødsretsudvalget og kigger på en masse dispensationssager.
Rigtig mange af dem handler jo netop om de her unge mennesker, som har levet store dele af deres liv i Danmark, og som står i det her dilemma om, hvorvidt de skal starte på jurastudiet eller pædagoguddannelsen, eller om de skal gå direkte i beskæftigelse for så at kunne opnå et statsborgerskab hurtigt.
Derfor mener jeg, at det ville være gavnligt for samfundet og for de her mennesker, hvis vi kiggede på at få lavet en lempelse på det område.
Mohammad Rona (M), 2023-11-03:
Først og fremmest tak for rosen.
Ja, det var primært ansøgere i forhold til permanent ophold.
Det er i forhold til beskæftigelseskravet og uddannelseskravet – er det ikke det?
Så jo, det kunne da godt være, man skulle kigge på det, men det tænker jeg ikke sådan umiddelbart der er noget flertal for i Folketinget.
Men det er jo rigtigt nok.
Jeg har jo den holdning, at det gerne måtte være en smule lettere at blive dansk statsborger, hvis du er født og opvokset i Danmark og opfylder nogle krav og betingelser.
For lige nu er det jo sådan, at selv om du er født og opvokset i Danmark, bliver du smidt i samme kø som dem, der er indvandrere og flygtninge osv.
Det kunne være, man skulle kigge på det.
Helene Liliendahl Brydensholt (ALT), 2023-11-03:
Tak, fordi ordføreren og ordførerens familie i sin tid tilvalgte Danmark og valgte at blive en fuldgyldig del af det danske samfund.
Det har jo gjort, at ordføreren kan stå her på talerstolen i dag.
Jeg ville ønske, der var flere medlemmer her i Folketinget, som også havde rødder i andre lande og måske havde en flygtningebaggrund.
Det tror jeg ville gøre debatten her meget bedre og give den meget mere diversitet.
Ordføreren insinuerer i sin tale, at vi er på et eller andet godt niveau, i forhold til hvor skrappe reglerne er for at opnå statsborgerskab.
Jeg husker dog, at ordføreren i den første debat, vi havde om indfødsrets meddelelse, gav udtryk for, at ordførerens parti gerne ville kigge på det her med ansøgere under uddannelse.
Vil ordføreren sige et par ord om det?
Mohammad Rona (M), 2023-11-03:
Der er jo ikke nogen herinde i Folketingssalen, der sådan set er for antisemitisme.
Altså, jeg forstår ikke lige præmissen for det spørgsmål.
Det ville være det samme som at sige, at alle muslimer støtter det, der sker med Hamas, og det, der sker i Mellemøsten.
At alle danske muslimer støtter det, er jo også en forkert præmis.
Ja, nogle gør; det ved jeg godt.
Om det er et par stykker, om det er 5.000, om det er 2.000, eller om det er 200, er der jo ingen af os, der har en jordisk chance for at vide.
Det er rigtigt nok, at der er nogle, der gør det, men jeg synes, det er ærgerligt at skære alle over én kam.
Kim Edberg Andersen (NB), 2023-11-03:
»Så er der et par enkelte«, stop nu!
Der er jo ikke et par enkelte.
Der er i tusindvis, og det har jo været en problemstilling i masser af år.
Jeg udleder noget af det, ordføreren siger – nu skal ordføreren nemlig få et spørgsmål – i forhold til den antisemitisme, vi har set udspille sig nu her med mennesker på Den Røde Plads, de der enkelte, som fyldte hele pladsen:
Er det rigtigt forstået, at Moderaterne synes, at det er 10-4 og o.k., at det er et godt system, vi har, og at derfor stemmer Moderaterne gladelig de der næsten 2.500 mennesker igennem nu, og så må danskerne bare leve med konsekvenserne, når de enkelte, vi stemmer igennem, gør noget galt?
Mohammad Rona (M), 2023-11-03:
Jeg ved ikke, om der var et spørgsmål i det der.
Det synes jeg ikke rigtig jeg kunne høre, men det var der måske.
Altså, det her er en glædens dag, og det er det, fordi vi har nogle mennesker her, som har opfyldt en masse betingelser og er kommet igennem en masse regler i forhold til at opnå dansk statsborgerskab.
Det er ikke nemt at få statsborgerskab i Danmark; det er det ikke.
Det var nemmere engang.
Det var nemmere i 1990'erne, og det var også nemmere i noget af 00'erne, men det er det ikke mere.
De her mennesker har opnået det ultimative, og det er netop at blive danske statsborgere.
Jeg har jo selv prøvet det, og min familie har prøvet det.
Jeg kender masser, der har prøvet det – masser af gode, lovlydige borgere.
Så er det jo rigtigt nok, at der er et par enkelte derude på Den Røde Plads, som måske har en anden holdning – som har en anden holdning – til det danske samfund, som jeg absolut ikke deler på nogen som helst måde, og det ved hr. Kim Edberg Andersen også.
Kim Edberg Andersen (NB), 2023-11-03:
Tak for det.
Ordføreren siger, at det jo er en glædens dag, og ja, det burde det jo være.
Det burde jo være en glædens dag, fordi vi havde lavet et system, hvor vi sikrede, at de mennesker, som fik statsborgerskab i Danmark, var mennesker, som ønskede den danske måde at leve på.
Ordføreren er selv inde på, at han bliver ked af det, når han ser de her mennesker i gaderne.
Forskellen er jo bare, at hvis man først sætter hånden på kogepladen en gang, lader man være med at gøre det en gang til – der er jeg alligevel nordjyde nok – men Moderaterne sætter den på en gang til.
De sætter den på en gang til, for allerede nu ved vi, at der muligvis er nogle, men det har jeg ingen faktuelle oplysninger om, som tilsyneladende er kommet på loven en gang.
Så siger ordføreren godt nok, at PET så gennemgår det en gang til.
For objektive krav virker jo ikke.
Er ordføreren ikke enig i, at vi kan stille alle mulige objektive krav om, hvor høj du er, hvad hårfarve du har, og hvad du vejer, men at vi aldrig nogen sinde sådan kommer til at kunne lave noget, der virker?
Hvis man vil udenom, hvis man vil have et statsborgerskab, siger man tingene, som de skal høres.